Paedophryne

{{Taksonitabel 
| nimi           = Paedophryne 
| värvus         = loomad
| pilt           = Paedophryne kathismaphlox.jpg
| pildi_seletus  = Paedophryne kathismaphlox
| riik           = Loomad Animalia
| hõimkond       = Keelikloomad Chordata
| klass          = Kahepaiksed Amphibia
| selts          = Päriskonnalised Anura
| sugukond       = Kerakonlased Microhylidae
| alamsugukond	 = Asterophryinae
| perekond       = Paedophryne| perekonna_autor = Kraus, 2010
}}Paedophryne on perekond konnasid kerakonlaste sugukonnast. Nimi on tuletatud vanakreeka keelest: pais (παῖς) tähendab "laps" ja phrynē (φρύνη) "konn". Seni on sellest perekonnast teada kuus liiki konnasid, kes kõik on ühed väikseimad konnad ja teadaolevalt üldse väikseimad selgroogsed. Neist üks, Paedophryne amauensis on väikseim teadaolev selgroogne. Kõik liigid elutsevad Paapua Uus-Guineas. 

 Taksonoomia 
Esimesed Paedophryne'id avastas teadlane Fred Kraus 2002. aastal, kuid ametlike kirjeldusteni jõuti alles 2011. aastal.

pisi|Paedophryne perekonda kuuluvate liikide leiukohad
 Paedophryne amauensis Rittmeyer, 2012
 Paedophryne dekot Kraus, 2011
 Paedophryne kathismaphlox Kraus, 2010
 Paedophryne oyatabu Kraus, 2010
 Paedophryne swiftorum Rittmeyer, 2012
 Paedophryne verrucosa Kraus, 2011

 Kirjeldus 
Miniatuursust esineb paljude konnaliikide seas maailmas, kuid eriti sageli esineb seda Paapua Uus-Guineas: tervelt seitsmes perekonnas. Paedophryned teeb eriliseks see, et kõik selle perekonna liigid on miniatuursed. Paedophryne dekot ja Paedophryne verrucosa kasvavad 8–9 mm pikkuseks, Paedophryne kathismaphlox 10,4–10,9 mm pikkuseks ja Paedophryne oyatabu kuni 11,3 mm pikkuseks. Neist kõige väiksem on Paedophryne amauensis, kes kasvab keskmiselt 7,7 mm pikkuseks. Paedophryne swiftorum on P. amauensisest vaid mõnevõrra suurem.

Väikese kasvu tõttu on neil suhteliselt suur keha pindala võrreldes ruumalaga ja seetõttu suurem oht naha kuivamise tõttu surra. Nad vajavad väga niisket elukeskkonda ning elutsevad tavaliselt vihmametsa aluses leheprügis ja samblas. Maapinnal elama sunnib neid ka asjaolu, et nende varbad on väga väikesed ja ei võimalda hästi ronida. Miniaturiseerumise käigus on lihtsustunud nende liigeste ja koljude ehitus. Nende arengus puudub kullese staadium. Väikeste mõõtmete tõttu kannavad emased korraga ainult kahte muna, kuid on ebaselge, kas need munetakse korraga või mingite ajavahemike tagant.Paedophryned'' toituvad pisikestest putukatest ja on ise toiduks teistele väikestele selgroogsetele, kes tavaliselt konni süüa ei pruugi. Võimalike looduslike vaenlaste hulka võivad kuuluda ka skorpionid.

 Galerii 

 Viited 

 Välislingid 

 World's Smallest Frogs Discovered in New Guinea (Science Daily) 
 World's Smallest Frogs Tinier Than a Penny (LiveScience)

Kategooria:Päriskonnalised